
ЕЎРАЗІЙСКАЯ ЭКАНАМІЧНАЯ КАМІСІЯ
САВЕТ


РАШЭННЕ

	«15» ліпеня 2022 г.
	         № 116
	                        г. Віцебск



Аб унясенні змянення ў Парадак разгляду спраў аб парушэнні агульных правіл канкурэнцыі на трансгранічных рынках

У адпаведнасці з пунктам 11 Пратакола аб агульных прынцыпах і правілах канкурэнцыі (дадатак № 19 да Дагавора аб Еўразійскім эканамічным саюзе ад 29 мая 2014 года) і пунктам 70 дадатку № 1 да Рэгламенту работы Еўразійскай эканамічнай камісіі, зацверджанага Рашэннем Вышэйшага Еўразійскага эканамічнага савета ад 23 снежня 2014 г. № 98, Савет Еўразійскай эканамічнай камісіі вырашыў:
1. Унесці ў Парадак разгляду спраў аб парушэнні агульных правіл канкурэнцыі на трансгранічных рынках, зацверджаны Рашэннем Савета Еўразійскай эканамічнай камісіі ад 23 лістапада 2012 г. № 99, змяненне згодна з дадаткам.
2. Гэта Рашэнне ўступае ў сілу па сканчэнні 30 каляндарных дзён з даты яго афіцыйнага апублікавання.

Члены Савета Еўразійскай эканамічнай камісіі:

	Ад Рэспублікі
Арменія
	 Ад Рэспублікі
Беларусь
	Ад Рэспублікі
Казахстан
	Ад Кыргызскай
Рэспублікі
	Ад Расійскай
Федэрацыі

	


М. Грыгаран
	


І. Петрышэнка
	


 Б. Султанаў
	 А. Касымаліеў
	А. Авярчук





ДАДАТАК
да Рашэння Савета
Еўразійскай эканамічнай камісіі 
ад 15 ліпеня 2022 г. № 116



ЗМЯНЕННЕ,
якое ўносіцца ў Парадак разгляду спраў аб парушэнні агульных правіл канкурэнцыі на трансгранічных рынках
[bookmark: P33]
Пункт 45 выкласці ў наступнай рэдакцыі:
«45. Рашэнне па справе складаецца з уводнай (прэамбула) і рэзалюцыйнай частак, а апісальная і матывавальная часткі змяшчаюцца ў дадатку да ўказанага рашэння, якое з’яўляецца яго неад’емнай часткай.
Ва ўводнай частцы (прэамбуле) рашэння па справе ўказваюцца:
дата і месца прыняцця рашэння па справе;
нарматыўныя прававыя акты, на падставе якіх прымаецца рашэнне па справе.
У рэзалюцыйнай частцы рашэння па справе ўтрымліваюцца:
вывады аб наяўнасці або адсутнасці парушэння агульных правіл канкурэнцыі на трансгранічных рынках у дзеяннях (бяздзейнасці) адказчыка, апісанне такіх дзеянняў (бяздзейнасці) з указаннем перыяду адпаведнага парушэння, трансгранічнага рынку і артыкулаў Дагавора, якія былі парушаны;
вывады аб наяўнасці або адсутнасці падстаў для спынення разгляду справы;
звесткі аб адказчыку:
для фізічнай асобы – прозвішча, імя, імя па бацьку (пры наяўнасці), месца жыхарства (месца знаходжання), дата і месца нараджэння (пры наяўнасці звестак аб месцы нараджэння), ідэнтыфікацыйны нумар (для Рэспублікі Арменія, Рэспублікі Беларусь і Кыргызскай Рэспублікі), індывідуальны ідэнтыфікацыйны нумар 
(для Рэспублікі Казахстан), ідэнтыфікацыйны нумар падаткаплацельшчыка (для Расійскай Федэрацыі), звесткі аб дакуменце, які сведчыць асобу (нумар і серыя) (для Рэспублікі Арменія, Рэспублікі Беларусь (у выпадку адсутнасці ідэнтыфікацыйнага нумара), Рэспублікі Казахстан, Кыргызскай Рэспублікі і Расійскай Федэрацыі), дата выдачы, найменне органа, які выдаў дакумент, месца працы (пры наяўнасці звестак) (для службовай асобы – таксама пасада і адрас суб’екта гаспадарання);
для індывідуальнага прадпрымальніка – прозвішча, імя, імя па бацьку (пры наяўнасці), месца жыхарства (месца знаходжання), дата і месца нараджэння (пры наяўнасці звестак аб месцы нараджэння), ідэнтыфікацыйны нумар (для Рэспублікі Арменія, Рэспублікі Беларусь і Кыргызскай Рэспублікі), звесткі аб дакуменце, які сведчыць асобу (нумар і серыя) (для Рэспублікі Арменія, Рэспублікі Беларусь (у выпадку адсутнасці ідэнтыфікацыйнага нумара), Рэспублікі Казахстан, Кыргызскай Рэспублікі і Расійскай Федэрацыі), дата выдачы, найменне органа, які выдаў дакумент, а таксама рэгістрацыйны нумар і дата дзяржаўнай рэгістрацыі (для Рэспублікі Арменія, Кыргызскай Рэспублікі і Расійскай Федэрацыі), індывідуальны ідэнтыфікацыйны нумар або бізнес-ідэнтыфікацыйны нумар (для Рэспублікі Казахстан), уліковы (ідэнтыфікацыйны) нумар плацельшчыка (ідэнтыфікацыйны нумар падаткаплацельшчыка) (для Рэспублікі Беларусь і Расійскай Федэрацыі);
для юрыдычнай асобы – найменне і месца знаходжання, рэгістрацыйны нумар і дата дзяржаўнай рэгістрацыі, бізнес-ідэнтыфікацыйны нумар (для Рэспублікі Казахстан), уліковы (ідэнтыфікацыйны) нумар плацельшчыка (ідэнтыфікацыйны нумар падаткаплацельшчыка) (для Рэспублікі Арменія, Рэспублікі Беларусь, Кыргызскай Рэспублікі і Расійскай Федэрацыі);
пры наяўнасці парушэння агульных правіл канкурэнцыі на трансгранічных рынках:
памер штрафу, прадугледжанага пунктам 16 Пратакола і разлічанага ў адпаведнасці з Методыкай (у выпадку яго накладання); 
у выпадку неабходнасці – меры па стрыманні парушэння агульных правіл канкурэнцыі на трансгранічных рынках і (або) ліквідацыі яго наступстваў, забеспячэнні канкурэнцыі з указаннем тэрмінаў іх рэалізацыі; 
банкаўскія рэквізіты, неабходныя для выплаты штрафу;
інфармацыя аб тэрміне, на працягу якога неабходна ў поўным памеры выплаціць штраф і паведаміць аб гэтым Камісіі;
інфармацыя аб магчымасці і парадку абскарджання рашэння па справе.
У апісальнай частцы дадатку да рашэння па справе ўтрымліваюцца:
інфармацыя аб заяўніку, аналагічная інфармацыі, прадугледжанай для адказчыка, указанай у абзацах дзявятым – адзінаццатым гэтага пункта, або найменне ўпаўнаважанага органа, які накіраваў матэрыялы;
звесткі аб заяве і заяўленых патрабаваннях (у выпадку, калі справа ўзбуджана па выніках разгляду заявы);
звесткі аб выяўленні Камісіяй прыкмет парушэння агульных правіл канкурэнцыі на трансгранічных рынках (у выпадку, калі справа ўзбуджана па ініцыятыве Камісіі);
інфармацыя аб асобах, якія ўдзельнічалі ў разглядзе справы;
склад камісіі па разглядзе справы; 
інфармацыя аб працэсуальных дзеяннях (аб правядзенні аналізу рынку, накіраванні папярэджання аб неабходнасці спынення дзеянняў (бяздзейнасці), якія ўтрымліваюць прыкметы парушэння агульных правіл канкурэнцыі, і (або) аб ліквідацыі прычын і ўмоў, што садзейнічалі ўзнікненню прыкмет такога парушэння, і аб прыняцці мер па ліквідацыі наступстваў такіх дзеянняў (бяздзейнасці), а таксама аб невыкананні такога папярэджання, запытах інфармацыі, правядзенні экспертыз, накіраванні матываванага прадстаўлення);
інфармацыя аб выніках аналізу стану таварнага рынку;
доказы адказчыка, тлумачэнні іншых асоб, якія ўдзельнічалі ў разглядзе справы.
У матывавальнай частцы дадатку да рашэння па справе ўтрымліваюцца:
апісанне фактычных і іншых акалічнасцей справы;
апісанне дзеянняў, якія пацвярджаюць наяўнасць факта парушэння агульных правіл канкурэнцыі на трансгранічных рынках (са спасылкамі на артыкулы Дагавора);
доказы, на якіх заснаваны вынікі камісіі па разглядзе справы, матывы, па якіх камісія па разглядзе справы адхіліла тыя ці іншыя доказы, прыведзеныя асобамі, што ўдзельнічаюць у разглядзе справы, для абгрунтавання сваіх патрабаванняў і (або) пярэчанняў;
указанне факта прызнання адказчыкам парушэння агульных правіл канкурэнцыі на трансгранічных рынках (пры наяўнасці);
вывады Камісіі па разглядзе справы;
акалічнасці, змякчальныя і абцяжарвальныя адказнасць, улічаныя пры разліку штрафу;
абгрунтаванні прымянення мер па стрыманні парушэння агульных правіл канкурэнцыі на трансгранічных рынках і (або) ліквідацыі яго наступстваў, забеспячэнні канкурэнцыі з указаннем тэрмінаў іх рэалізацыі (пры прымяненні ўказаных мер)».

